Diari Oficial de la Generalitat Valenciana


Sumari del DOGV 9322, del 21-04-2022 (2022/3331)

DECRET 43/2022, de 8 d'abril, del Consell, pel qual es crea l'Institut Universitari d'Investigació en Enginyeria de la Universitat Miguel Hernández d'Elx
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/04/08/43/dof/vci/html**

### Dades del document

Número de DOGV
:   9322

Data del DOGV
:   21-04-2022

Secció del DOGV
:   I. DISPOSICIONS GENERALS

Número del document
:   2022/3331


Data del document
:   08-04-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * organització de l'ensenyament
    * centre d'ensenyament
    * ensenyament superior
    * legislació

DECRET 43/2022, de 8 d'abril, del Consell, pel qual es crea l'Institut Universitari d'Investigació en Enginyeria de la Universitat Miguel Hernández d'Elx [2022/3331]  
La Universitat Miguel Hernández d'Elx ha proposat al Consell la creació de l'Institut Universitari d'Investigació en Enginyeria després de l'Acord del Consell de Govern en la sessió de 25 de novembre de 2020 i d'informe favorable del Consell Social de data 17 de desembre de 2020.  
La proposta de creació ha sigut objecte de l'informe favorable de l'Agència Valenciana d'Avaluació i Prospectiva, emés el dia 18 de febrer de 2022.  
De conformitat amb el que es disposa en l'article 12.3 de la Llei 4/2007, de 9 de febrer, de la Generalitat, de Coordinació del Sistema Universitari Valencià, el Ple del Consell Valencià d'Universitats i Formació Superior, en la reunió de 22 de juliol de 2021, ha tingut coneixement de la sol·licitud de creació de l'esmentat institut.  
  
Per això, d'acord amb el que s'estableix en l'article 12.4 de la referida Llei 4/2007, de 9 de febrer, de la Generalitat, i en l'article 10 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, a proposta de la consellera d'Innovació, Universitats, Ciència i Societat Digital, d'acord amb l'article 28.c de la Llei 5/1983, de 30 de desembre, del Consell i després de la deliberació del Consell en la reunió de data 8 d'abril de 2022,  
  
  
DECRETE  
  
Article 1. Creació  
Es crea l'Institut Universitari d'Investigació en Enginyeria de la Universitat Miguel Hernández d'Elx.  
  
Article 2. Normativa aplicable  
L'Institut Universitari d'Investigació en Enginyeria es regirà pel que estableixen la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, i per la Llei 4/2007, de 9 de febrer, de la Generalitat, de coordinació del sistema universitari valencià i pel que disposen els estatuts de la Universitat Miguel Hernández d'Elx i el seu propi reglament de règim intern.  
  
  
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i execució del que es disposa en este decret.  
  
Segona. Incidència pressupostària  
La implementació i el posterior desenvolupament d'aquest decret no podran tindre cap incidència en la dotació dels capítols de despesa assignada a la Conselleria d'Innovació, Universitats, Ciència i Societat Digital, i, en tot cas, les despeses hauran de ser ateses amb mitjans personals i materials propis de la Universitat Miguel Hernández d'Elx.  
  
  
DISPOSICIÓ FINAL  
  
Única. Entrada en vigor  
El present decret entrarà en vigor a partir de l'endemà de la publicació en el Diari Oficial de la Generalitat Valenciana.  
  
Contra el present decret, que esgota la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar un recurs de reposició davant el Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la mencionada Llei 39/2015, sense que es puguen interposar simultàniament els dos recursos esmentats.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 8 d'abril de 2022  
  
El president de la Generalitat  
XIMO FERRER I PUIG  
  
La consellera d'Innovació,   
Universitats, Ciència i Societat Digital  
CAROLINA PASCUAL VILLALOBOS


Còpia Permalink ELI